kardosdrur/scandi-wiki huggingface dataset:
Treja Kirke

Treja Kirke er en kirkebygning i landsbyen Treja beliggende halvvejs mellem Slesvig by og Husum i Arns Herred i Sydslesvig. Kirken blev bygget på et centralt sted ved krydsningen af den i middelalderen stærk benyttede sejlrute på Trenen og en øst-vest-gående handelsvej (Friser- og Angelbovej). 

Den første kirke i Treja var en lille trækirke i romansk stil fra 1300, som omkring år 1400 blev afløst af en lidt større murstenskirke. Denne sengotiske stenkirke bestod af kor og skib (hovedrum), men blev 1757 udvidet mod vest. Samme år blev også murene forhøjet. Årstallet på muren over hoveddøren viser den dag i dagn dato for udvidelsen. Den nuværende tagrytter kom først til i 1912 og afløste den forhenværende klokkestabel.

Kirken er viet til eller tilegnet Sankt Nikolaus, der regnes som de søfarendes skytshelgen. Så det antages, at Treja-kirken også blev bygget på et tidspunkt, hvor Trenen stadig var sejlbar. Bådmændene ønskede at have et sted for tilbedelse for at bede om beskyttelsen af deres protektor eller for at takke ham for hans hjælp. Dette forklarer beliggenheden af kirken i umiddelbar nærhed af Trenen og stedet, hvor floden krydser vejen. Her var sandsynligvis et laste- og oplagringsområde, hvor bådmændene derfor gjorde ophold. Oprindeligt var det sandsynligvis kun et lille trækapel, bygget af overflod af træ i området. Ifølge professor Haupt, bygnings- og kunstmonumenter, stammer krucifikset i den nuværende kirke på sydvæggen ved prædikestolen fra omkring 1300, hvilket sandsynligvis er et levn fra den første kirke, som således er en ledetråd for kirken oprindelse. I øldre dokumenter nævnes imidlertid grundlæggelsesåret som 1400, hvilket henviser til opførelsen af stenkirken og ikke det originale trækapel. Kirken bærer i sin vestlige ende året 1757, tidspunktet for kirkens udvidelse. Kirken blev forsynet i 1912 med et klokketårn af træ.

Den senromanske døbefont er ligesom trækrucifikset fra omkring 1300. Prædikestolen fra 1603 er udført i renæssancestil med flere arkadefelter. Orglet er fra 1797 og bygget af orgelbygger J. H. Angel fra Flensborg. 

Menigheden hører til Nordfrislands kirkekreds i den nordtyske evangelisk-lutherske landskirke. Sognet omfatter byerne Treja og Sølvested (dog uden Esperstoft).

Eksterne henvisninger 

 Menighedens hjemmeside

Kirker i Slesvig-Holsten
Kirker i kirkekreds Slesvig-Flensborg
Sydslesvig
Spaniens Grand Prix 2017

Spaniens Grand Prix 2017 (officielt navn: Formula 1 Gran Premio de España Pirelli 2017) var et Formel 1-løb som blev arrangeret 14. maj 2017 på Circuit de Barcelona-Catalunya i Montmeló, Spanien. Det var den femte runde i Formel 1-sæsonen 2017 og det 59. Spaniens Grand Prix. Løbet blev vundet af Lewis Hamilton fra Mercedes, som også tog pole position og hurtigste omgang. Andenpladsen gik til Ferraris Sebastian Vettel og tredjepladsen til Daniel Ricciardo fra Red Bull.

Resultater

Kvalifikation

Løbet 
{| class="wikitable" style="font-size: 95%"
! Pos.
! Nr
! Kører
! Konstruktør
! Omgange
! Tid/Udgået
! Startpos.
! Point
|-
!1
|align="center"|44
| Lewis Hamilton
|Mercedes
|66
|1.35.56,497
|1
|align="center"|25
|-
!2
|align="center"|5
| Sebastian Vettel
|Ferrari
|66
| +3,490
| 2
|align="center"|18|-
!3
|align="center"|3
| Daniel Ricciardo|Red Bull Racing-TAG Heuer|66
| +1.15,820
|6
|align="center"|15|-
!4
|align="center"|11
| Sergio Pérez|Force India-Mercedes|65
| +1 omgang
|8
|align="center"| 12|-
!5
|align="center"|31
| Esteban Ocon|Force India-Mercedes|65
| +1 omgang
|10
|align="center"|10|-
!6
|align="center"|27
| Nico Hülkenberg|Renault|65
| +1 omgang
|13
|align="center"|8|-
!7
|align="center"|55
| Carlos Sainz, Jr.|Toro Rosso|65
| +1 omgang
|12
|align="center"|6|-
!8
|align="center"|94
| Pascal Wehrlein|Sauber-Ferrari|65
| +1 omgang
|15
|align="center"|4|-
!9
|align="center"|26
| Daniil Kvjat|Toro Rosso|65
| +1 omgang
|19
|align="center"|2|-
!10
|align="center"|8
| Romain Grosjean|Haas-Ferrari|65
| +1 omgang
|14
|align="center"|1|-
!11
|align="center"|9
| Marcus Ericsson
|Sauber-Ferrari
|64
| +2 omgange
|16
|
|-
!12
|align="center"|14
| Fernando Alonso
|McLaren-Honda
|64
| +2 omgange
|7
|
|-
!13
|align="center"|19
| Felipe Massa
|Williams-Mercedes
|64
| +2 omgange
|9
|
|-
!14
|align="center"|20
| Kevin Magnussen
|Haas-Ferrari
|64
| +2 omgange
|11
|
|-
!15
|align="center"|30
| Jolyon Palmer
|Renault
|64
| +2 omgange
|17
|
|-
!16
|align="center"|18
| Lance Stroll
|Williams-Mercedes
|64
| +2 omgange
|18
|
|-
!Ret
|align="center"|77
| Valtteri Bottas
|Mercedes
|38
|Motor
|3
|
|-
!Ret
|align="center"|2
| Stoffel Vandoorne
|McLaren-Honda
|32
|Kollision
|20
|
|-
!Ret
|align="center"|33
| Max Verstappen
|Red Bull Racing-TAG Heuer
|1
|Kollision
|5
|
|-
!Ret
|align="center"|7
| Kimi Räikkönen
|Ferrari
|0
|Kollision
|4
|
|-
!colspan="8" |Kilde:
|-
|}Noter til tabellerne:'''
  - Stoffel Vandoorne fik en gridstraf på ti pladser for at have skiftet diverse motorelementer.
  - Pascal Wehrlein fik en tidsstraf på 5 sekunder for ikke at have holdt til højre for markøren ved indgangen til pit, og blev dermed flyttet ned fra 7. til 8. pladsen.

Stillingen i mesterskaberne efter løbet 

Kørermesterskabet

Konstruktørmesterskabet

Referencer

Eksterne henvisninger 

Spaniens Grand Prix
Formel 1 2017
Albert Hänel

Albert Hänel (født 10. juni 1833 i Leipzig, død 15. maj 1918 i Kiel) var en tysk retslærd og politiker. Han var brorsøn af Gustav Friedrich Hänel.

Häel blev 1860 juris professor i Königsberg og 1863 i Kiel. Han var allerede i Königsberg et virksomt medlem af Nationalforeningen og af Fremskridtspartiet og optrådte 1864 ivrig for Slesvigs og Holstens løsrivelse fra Danmark, blandt andet med flere flyveskrifter. Han var senere en af lederne for det såkaldte Landsparti, der ville tilslutning til Preussen; var 1867—88 medlem af det preussiske underhus og 1867—93 samt på ny 1898—1903 af den tyske rigsdag. Han hørte til Fremskridtspartiets førere og var 1884 hovedophavsmanden til dets sammenslutning med de såkaldte Secessionister (udskilte fra det nationalliberale parti) og derved til dannelsen af det nye Frisindede parti. Han skrev Studien zum deutschen Staatsrecht (2 bind 1873—80) og Deutsches Staatsrecht (1892).

Kilder 

 

Politikere fra Det Tyske Kejserrige
Jurister fra Tyskland
Professorer fra Tyskland
Ansatte ved Kiels Universitet
Faglitterære forfattere fra Tyskland
Tysksprogede forfattere
Tyskere i 1800-tallet
Tyskere i 1900-tallet
Personer fra Leipzig
Stenholt (Sydslesvig)

Stenholt (dansk) eller Steinholz (tysk) er et skovområde beliggende på gesten mellem Bollingsted, Engbro og Gammellund i Sydslesvig. I administrativ henseende hører skoven under Bollingsted kommune i Slesvig-Flensborg kreds i den nordtyske delstat Slesvig-Holsten. I den danske tid hørte skoven under Eggebæk Sogn (Ugle Herred (Flensborg Amt) tæt på grænsen til Arns Herred.

Skoven grænser i nord mod Bollingsted Sø og Bollingsted Å, som har udløb i Trenen. Skoven er omgivet af Hjalm Mose i nord, Elmskov (også Elmholt) i nordøst, Bøgholt og Bøgmose i øst og Byskov i vest. Skoven er en typisk blandingsskov. Skoven fungerer som rekreativt område med flere afmærkede vandre-og cykelstier.

Stenholt er første gang nævnt 1575. Skoven omtales også som Bollingsted Skov, første gang dokumenteret 1753.

Noter 

Skove i Sydslesvig
Sydslesvig
Fyllokladie

Et fyllokladie er en omdannelse af en plantes skud, sådan at det træder i bladets sted, hvad angår fotosyntese. Fyllokladier er grønne og flade dværgskud, der ser ud som og fungerer helt som blade. En forskel er der dog, for fyllokladierne har ikke spalteåbninger, sådan som ægte blade har. Dette giver planter med fyllokladier en fordel under varme og tørre egne.

På grund af den begrænsede længdevækst ligner fyllokladier ofte blade forbavsende meget, men de kan skelnes fra ægte blade på to kendetegn:
 Ved fyllokladiernes basis findes ofte de skælagtigt reducerede, ægte blade.
 Blomsterne dannes tilsyneladende på "bladene", men dette sker aldrig på frøplanters ægte blade.

Fyllokladier findes i følgende plantefamilier og -slægter:
 Asparges-familien (Asparagaceae)
 Asparges (Asparagus)
 Druetorn (Danaë)
 Musetorn (Ruscus)
 Semele
 Myrobalan-familien (Phyllanthaceae)
 Myrobalan (Phyllanthus)
 Ærteblomst-familien (Fabaceae)
 Jacksonia
 Akacie (Acacia)
 Sydtaks-familien (Podocarpaceae)
 Phyllocladus
 Kaktus-familien
 Epiphyllum

De følgende planteformer ligner fyllokladier og forveksles ofte med dem:
 Platykladier: flade langskud, der kun delvist er bladlignende. 
 Fyllodier: flade og bladformede bladstilke.

Noter

Eksterne links 
 Fyllokladier hos Musetorn (Ruscus aculeatus)  

Botanik
Gieves & Hawkes

Gieves & Hawkes er et britisk herreskrædderi i Savile Row nr. 1 i London. Virksomheden er grundlagt i 1771 og ejes af konglomeratet Trinity Ltd fra Hong Kong. Gieves and Hawkes er en af de ældste skræddervirksomheder i verden. Den er kongelig hofleverandør, og sælger ready-to-wear, skræddersyet tøj og militæruniformer. Kreativ direktør er Jason Basmajian, som tidligere har arbejdet for Brioni.

Historie 

Gieves & Hawkes' virksomhed blev baseret på British Army og Royal Navy og har altid været associeret med den britiske kongefamilie.

Efter at være kommet til London i 1760 åbnede Thomas Hawkes sin første butik i 1771 i Brewer Street, hvor han betjente herrer. Størstedelen af hans kunder var officerer i British Army, og derved blev kong George 3. kunde. Han udvidede til detailhandel og flyttede til nr. 17 (senere nr. 14) på Piccadilly i 1793, hvor virksomheden for første gang blev kgl. hofleverandør i 1809.

I 1835 blev James Watson Gieve ansat af 'Old Mel' Meredith, der var skrædder fra Portsmouth og udnævnt af Royal Navy. Meredith havde syet den uniform, som admiral Lord Nelson havde på, da han blev dræbt ombord på HMS Victory under slaget ved Trafalgar. I 1852 slog Gieve sig sammen med Joseph Galt, og i 1887 købte Gieve resten af Gieves & Co. Han døde 1888.

Den 23. december 1912 købte Hawkes & Co. №1 Savile Row af Royal Geographical Society for £38.000, bl.a. fordi firmaet havde syet tøj til mange opdagelsesrejsende. I 1974 købte Gieves Ltd firmaet Hawkes & Co. brugsretten til 1 Savile Row. Firmaet fik herefter navnet Gieves & Hawkes. I 2009 blev Kathryn Sargent fra Gieves and Hawkes den første kvindelige cheftilskærer i Savile Row.

Gieves & Hawkes har syet for bl.a. Winston Churchill, Admiral Lord Nelson, hertugen af Wellington, Charlie Chaplin, Michael Jackson, cricketspilleren Tom Kerr-Sheppard, David Beckham, Mikhail Gorbachev, Bill Clinton, George W. Bush og prinsesse Diana. De syr også uniformerne til Honourable Corps of Gentlemen at Arms.

Current operations 

Firmaet blev købt af USL Holdings Ltd fra Hong Kong i 2002. I maj 2012 blev Gieves & Hawkes købt af Trinity Limited, der har distribueret Gieves & Hawkes til over 100 butikker i både Storbritannien, Hong Kong, Kina og Taiwan.

I juni 2009 begyndte Gieves & Hawkes et nyt partnerskab med det britiske Formel 1-hold Brawn GP og syede holdets officielle grå enkeltradede jakkesæt med hvid skjorte og slips i holdets farver.

I 2011 blev deres flagskibsbutik på Savile Row renoveret og omdannet til en herreekviperingsforretning med concession af Carreducker håndsyede sko. I oktober sponserede Gieves & Hawkes Scott-Amundsen Centenary Race med seks soldater fra British Army, hvor hele overskuddet gik til Royal British Legion.

Britiske butikker

Kongelig hofleverandør 

Gieves & Hawkes har fremstillet tøj til militæret og den britiske kongefamilie. Hawkes & Co. blev kongelig hofleverandør i 1809 under George 3..

Gieves & Hawkes leverer til dronning Elizabeth 2., prins Philip og prins Charles.

Referencer

Eksterne henvisninger 
 Gieves & Hawkes website

Beklædningsvirksomheder fra Storbritannien
Etableret i 1771
Virksomheder i London
Dersekow

Dersekow er en by og kommune i det nordøstlige Tyskland, beliggende i Amt Landhagen i den nordvestlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Dersekow er beliggende 8,5 kilometer sydvest for Greifswald og 19 kilometer sydøst for Grimmen. Gennem kommunen, fra øst mod vest, løber floden Schwinge mod Peene; parallelt dermed ligger åsen Sassen-Dersekow-Dargelin som er en beskyttet Geotop (Nr. G2_293). Mod nordøst afgrænser skovområdet Helmshagen-Subzow kommunens område.

I kommunen ligger:

Nabokommuner 
Nabokommuner er Levenhagen mod nord, Hinrichshagen mod nordøst, Weitenhagen mod øst, Dargelin mod sydøst, Görmin mod syd, Sassen-Trantow mod vest og mod nordvest i Landkreis Vorpommern-Rügen, Süderholz.

Eksterne kilder og henvisninger 

 Byens side  på amtets websted
 Befolkningsstatistik 

Byer i Mecklenburg-Vorpommern
Kommuner i Mecklenburg-Vorpommern
Amt Landhagen
Byer i Kreis Vorpommern-Greifswald
FA Women's Super League

Football Association Women's Super League (FA WSL) er den højeste liga indenfor fodbold for kvinder i England.

Historie 
Mellem 2014 og 2018 bestod FA WSL af to divisioner WSL 1 og WSL 2 som gav op- og nedrykningssystem til ligaen. Siden 2018-19 sæsonen, kaldes FA WSL 2 nu for FA Women's Championship og er den næsthøjeste division i engelske kvinders fodboldpyramide.

Ligaen styres af the Football Association og startede i april 2011. I starten var der otte hold der konkurrerede i en division, som erstattede FA Women's Premier League som det højeste niveau af kvindernes fodbold i England. De nuværende WSL mestre er Manchester City.

FA WSL 2 (nu FA Women's Championship), der blev introduceret i 2014, tilføjede endnu en division og yderligere 10 hold til ligaen. Der er op- og nedrykning mellem de to divisioner, og oprykning for 2016 og 2017 fra FA Women's Premier League (niveau 3). WSL var først en sommerliga, der løb fra marts til oktober fra etableringen frem til 2016 sæsonen. Fra efteråret 2017 kører ligaen som en vinterliga fra september til maj med en engangs forkortet overgangssæson fra februar til maj 2017. WSL mestre og toere kvalificerer sig til UEFA Women's Champions League efterfølgende sæson.

Klubber

Mestre

Efter sæson 
Hold der er markeret med fed viser, at holdet vandt The Double med Women's FA Cup. Hold med fed og kursiv viser trebles med Women's FA Cup og FA Women's League Cup.

Efter klub

Referencer 

 
Kvindefodbold i England
Supersygehus

Supersygehusene er en fælles betegnelse for seks sygehuse, der bygges i provinsen i årene 2012–2022. 

Supersygehusene ved Aalborg, Aarhus, Odense og Køge vil få status som universitetssygehuse, mens supersygehusene ved Herning i Midt- og Vestjylland og ved Hillerød i Nordsjælland ikke vil få denne status.

Supersygehusene ved Aalborg, Herning, Odense og Hillerød bygges på bar mark, mens supersygehusene ved Aarhus og Køge opføres som tilbygninger til nyere sygehuse fra 1980'erne.

Universitetshospitaler 
Aalborg: Det nye Aalborg Universitetshospital opføres på bar mark ved Postgården i universitetskvarteret ved motorvejen og Aalborg Øst i årene 2013–2024. 

Aarhus: Det nye Aarhus Universitetshospital, Skejby i Skejby i den nordlige del af Aarhus er en betragtelig udvidelse af det tidligere Skejby Sygehus, der blev indviet i 1987. Udvidelsen finder sted i 2012–2019. 

Odense: Det nye OUH opføres på bar mark umiddelbart syd for Syddansk Universitet i den sydøstlige del af Odense. Byggeriet sker i årene 2016–2022. 

Køge: Det nye Sjællands Universitetshospital, Køge (USK) er en tredobling af Køge Sygehus, der blev opført i 1983–1988 i Ølby nær motorvejen og Ølby Station i den nordlige del af Køge. Byggeriet af Projekt Universitetshospital Køge gennemføres i i årene 2015–2022.

Regionale supersygehuse 
Herning i Vestjylland: Det nye supersygehus under Hospitalsenheden Vest (DNV-Gødstrup, Det nye hospital i vest) opføres på bar mark i Gødstrup nordvest for Herning i årene 2012–2020, dog kan de første patienter muligvis modtages tidligere. 

Hillerød i Nordsjælland: Det nye supersygehus Nyt Hospital Nordsjælland bygges ved Overdrevsvejen (en del af Ring 2 og hovedvej 6) i den nye bydel Favrholm i den sydlige del af Hillerød. Nyt Hospital Nordsjælland opføres i mosebund i 2017–2024 for 7 milliarder kroner.

Referencer 

Universitetshospitaler
Hospitaler i Danmark
FA WSL 2016

FA WSL 2016 var den sjette udgave af FA Women's Super League (forkortes FA WSL) siden ligaen blev etableret i 2010. WSL 1 blev udvidet til ni hold. Et af holdene i WSL 2 var et hold der rykkede op fra FA Women's Premier League for første gang. Sæsonen startede den 23. marts og Chelsea var forsvarende WSL-mestre.

Manchester City vandt deres første WSL 1 mesterskab nogensinde den 25. september 2016 i en 2–0 sejr over Chelsea.

Hold
WSL 1

WSL 2

Bristol Academy fik navneændring til Bristol City før sæsonen startede.

WSL 1

Tabel

Topscorere

WSL 2

Tabel

Topscorere
.

WSL Cup
Formatet til FA WSL Cup blev ændret til en  knock-out turnering. Med 19 hold spillede de seks nederste hold i en præliminær runde. Ottendedelsfinaler bestod af hold fra WSL 1 der spillede mod hold fra WSL 2.

Preliminær runde

| colspan="3"  style="background:#9cc; text-align:center;"|8. maj 2016

|}

Første runde

| colspan="3"  style="background:#9cc; text-align:center;"|2. juli 2016

|-
| colspan="3"  style="background:#9cc; text-align:center;"|3. juli 2016

|}

Anden runde

| colspan="3"  style="background:#9cc; text-align:center;"|5. august 2016

|-
| colspan="3"  style="background:#9cc; text-align:center;"|7. august 2016

|}

Semifinaler
Spillet den 3. og 4. september 2016.

|}

Finale
Spillet den 2. oktober 2016. Manchester City vandt deres anden pokalfinale efter at de vandt den i 2014, og denne gang vandt de "The double".

|}

Referencer 

FA Women’s Super League
Fodbold i 2016
Annettehøj

Annettehøj (dansk) eller Annettenhöh (tysk) er navnet på en bakke i den sydvestlige udkant af Slesvig by og navnet på en herregård på selve bakken.

I 1820 erhvervede baron Christian Ulrich Hans von Brockdorff store jordbesiddelser i udkanten af Slesvig-forstaden Frederiksberg. Brockdorff, der var dansk overretsråd og landråd i Hertugdømmet Slesvig, lod opføre et lysthus og opkaldte området efter sin kone Annette. Under kamphandlingerne mellem danske og tyske soldater den 23. april 1848 (Slaget ved Slesvig) blev lysthuset dog ødelagt. I stedet lod Ludwig Ulrich Hans Friherre von Brockdorff, der var diplomat i dansk tjeneste, 1864 opføre den nuværende herregård Annettehøj. Herregården omtales også som slottet (Schloss Annettenhöh). I 1895 overgik gården til Brockdorffs adoptivsøn, den senere tyske gesandt i Danmark og første udenrigsminister i Weimarrepublikken, Ulrich Graf von Brockdorff-Rantzau. Han ejede gården til sin død i 1928.

Gården forblev i Brockdorff-familiens besiddelse indtil 1985, hvor delstaten Slesvig-Holsten købte slottet. I dag huser bygningen den arkæologiske delstatsmyndighed i Slesvig-Holsten (Archäologisches Landesamt Schleswig-Holstein). I gårdens tidligere park, men nu afskåret fra selve slottet af den sydlige omfartsvej omkring Slesvig, Bundesstraße 76, findes et familiegravsted med gravsten for Ulrich Graf von Brockdorff-Rantzau, dennes bror, Ernst Graf zu Rantzau og deres mor, Juliane Gräfin zu Rantzau.

Eksterne henvisninger 

 Den arkæologiske delstatsmyndighed Slesvig-Holsten

Slesvig by
Broholm Skov

Broholm Skov, Braaholm Skov (dansk) eller Broholm (tysk) er et 96 ha stor skovområde beliggende i let kuperet terræn i det sydlige Angel i Sydslesvig. I administrativ henseende strækker sig skoven over både Skålby og Torsted kommuner i Slesvig-Flensborg kreds i den nordtyske delstat Slesvig-Holsten. I den danske tid hørte skoven under Kalleby Sogn (Slis Herred, Gottorp Amt). Nærliggende landsbyer er Skålby i vest, Skolderup i nord, Gejlbyskov og godset Rojum i øst og Fysing i syd. Skoven består overvejende af bøgetræer, ved siden også eg- og akstræer, i lavninger findes også elle-træer. Der er flere tilgængelige veje og vandrestier. I vest grænser skoven til Fysing Å og i øst til Gejl Bæk, som begge har afløb i Sli-fjorden. Der er en træ-bro over Fysing Å hen imod Skolderup.

Navnet Broholm er dokumenteret 1837. Navnet er en sammensætning af bro og holm. 

Kommunegrænsen mellem Skålby og Torsted kommuner går tværs gennem skovområdet.

Eksterne henvisninger
 Om informationstavle i Broholm Skov

Noter 

Skove i Sydslesvig
Angel
Slien
Jakob Bonde Nielsen

Jakob Bonde Nielsen (født 28. april 2001) var fra april 2017 til juni 2018 formand for Danske Skoleelever, DSE. Han var i skoleåret 2016/17 elev i 9. klasse på Byens Skole i Valby.

Valget af Jakob Bonde Nielsen som formand for DSE var det første egentlige kampvalg om formandposten i organisationens historie. Begge de opstillede kandidater var fra København. Endvidere var Jakob Bonde Nielsen som elev fra Byens Skole den anden af DSEs indtil da 11 formænd, der kom fra en skolegang på en friskole. På sin skole blev Jakob allerede i 4. klasse valgt til elevrådet og året efter, i 5. klasse, blev han valgt som formand for elevrådet.

Før valget som formand for DSE, havde Jakob været aktiv i organisationen i henved 2 år, og bestred i perioden 2016-2017 posten som formand for Danske Skoleelever i Region Hovedstaden.

I skoleåret 2017/2018 virkede Jakob på fuld tid som såvel formand og som medarbejder på DSEs sekretariat i Risskov.

I august 2018 begyndte han på en gymnasial uddannelse på Københavns åbne Gymnasium.

Efter sin tid i DSE har Jakob Bonde Nielsen været aktiv  i Danmarks Socialdemokratiske Ungdom. Den 6. september 2019 valgt som lokalformand for DSU Vesterbro-Sydhavnen, hvor han den 29 februar 2020 blev valgt som politisk sekretær i DSU København.

Referencer 

Formænd for Danske Skoleelever
Arsenal W.F.C.

Arsenal Women Football Club er en engelsk fodboldklub for kvinder, der er en afdeling af Arsenal F.C.. Kvindernes afdeling blev etableret i 1987. De er den mest succefulde af kvindernes fodboldklubber i engelsk fodbold, de har hidtil (1. maj 2017) vundet 43 større pokaler, heraf 2 FA WSL titler, 12 FA Women's Premier League titler, 14 FA Women's Cup-titler, ti Women's League Cup, 4 FA WSL Continental Cup og er pr. 2020 den eneste engelske fodboldklub, der har vundet UEFA Women's Champions League (før UEFA Women's Cup).

Aktuel trup

Danskere spillere i klubben 
 Simone Boye Sørensen (2021-)
 Katrine Veje (2019-2020)
 Janni Arnth (2019)

Referencer 

FA Women’s Super League
Kvindefodboldklubber i England
Arsenal F.C.
Section française de l’Internationale ouvrière

Den franske sektion af arbejdernes Internationale (SFIO) (fransk: Section française de l’Internationale ouvrière (SFIO) eller Parti Socialiste Unifié – Section Française de l'Internationale Ouvrière) var et fransk socialdemokratisk parti, der blev dannet i 1905, og som blev en del af Parti Socialiste i 1969.

Selv om Anden Internationale gik i opløsning omkring 1917, så beholdt partiet navnet Den franske sektion af arbejdernes Internationale (SFIO) indtil 1969.

Der havde været mindre socialistiske partier i Frankrig siden 1879. I årene 1900–1905 blev nogle af partiene lagt sammen, og SFIO opstod. 

I 1920 brød det kommunistiske parti (PCF) ud af SFIO.

Kendte politikere fra partiet 
Vincent Auriol (1884–1966) var den Fjerde franske republiks første præsident i 1947–1954.

Pierre Bérégovoy (1925–1993) var fransk regeringsleder i 1992–1993.

Léon Blum (1872–1950) var regeringsleder tre gange i 1936–1947. Han var den første socialist og jøde, der blev fransk regeringsleder.

Jean Jaurès (1859–1914) blev myrdet, da han forgæves forsøgte at forhindre 1. verdenskrig.

Paul Lafargue (1842–1911), svigersøn til Karl Marx, i 1891 blev Lafargue det første socialistiske medlem af den franske nationalforsamling. 

Pierre Laval (1883–1945) var regeringslederfire gange i 1931–1944. Henrettet for sin rolle under Vichy-regeringen.

Pierre Mauroy (1928–2013) var regeringsleder i 1981–1984.

Léopold Sédar Senghor (1906–2001) medlem af den franske nationalforsamling 1945–1958, ministerposter i den franske regering 1955–1956 og 1959–1961, Senegals første præsident i 1960–1980.

Philibert Tsiranana (1912–1978) medlem af den franske nationalforsamling 1956–1958, havde en ministerpost i den franske regering 1959–1961, Madagascars første præsident i 1959–1972.

Politiske partier i Frankrig
Socialdemokratiske partier
Etableret i 1905
Ophørt i 1969